ఇటీవల జరిగిన ‘రారండోయ్ వేడుక చూద్దాం’ సినిమా ప్రీ-రిలీజ్ ఈవెంట్లో సీనియర్ నటుడు చలపతిరావు మహిళల గురించి చేసిన వ్యాఖ్యలు వివాదాస్పదమైన విషయం తెలిసిందే. చలపతిరావు వ్యాఖ్యలపై మహిళా సంఘాలు తీవ్రంగా నిరసన వ్యక్తం చేసిన విషయమూ తెలిసిందే. ఆయన వ్యాఖ్యల గురించి సంచలన దర్శకుడు రామ్గోపాల్ వర్మ తాజాగా ఓ ఇంటర్వ్యూలో మాట్లాడారు.‘చలపతిరావుతో నాకు పెద్దగా పరిచయం లేదు. ఆయన మహిళల గురించి ఏ సందర్భంలో మాట్లాడారో ముందు అర్థం చేసుకోవాలి. సినీ ఇండస్ట్రీలో మహిళల గురించి ఇలాంటి మాటలు ఎంతో మంది డైరెక్టర్స్, యాక్టర్స్ మాట్లాడతారు. సినీరంగంలోనే కాదు.. బయట కూడా ఎంతో మంది ఇంతకంటే దారుణంగా మాట్లాడతారు. అయితే పబ్లిక్లో ఇలా మాట్లాడడం తప్పని కొందరంటున్నారు. చలపతిరావు ఇలా మాట్లాడకపోతే.. మగవాళ్లు తమ గురించి ఏమనుకుంటారో ఆడవాళ్లకు తెలియదా? లేదా ఆయన ఇలా అన్న తర్వాతే స్త్రీలపై మగవారి ఆలోచనలు సమాజానికి అర్థమయ్యాయా? ఆ వేడుకలో చలపతిరావు వ్యాఖ్యలను ఎంజాయ్ చేసి, తర్వాత తమను తాము సమర్థించుకున్నవాళ్లంతా దోషులే. ఇదంతా చూసే వాళ్లకు ఎంటర్టైన్మెంట్, గొడవ చేసిన వాళ్లకు ఎంటర్టైన్మెంట్’ అని వ్యాఖ్యానించారు వర్మ.
iteevala jarigina ‘rarandoy veduka chuddam’ sinima pree-rillees eeventlo seanier natudu chalapatirao mahilala gurinchi chesina vyaakhyalu vivaadaaspadamaina vishayam telisinde. chalapatirao vyaakhyalapai mahila sanghaalu teevramgaa nirasana vyaktam chesina vishayamuu telisinde. aayana vyaakhyala gurinchi sanchalana darsakudu ramgopal varma taajaagaa oo interviewlo matladaru.‘chalapatiravuto naaku peddagaa parichayam ledu. aayana mahilala gurinchi e sandarbhamlo matladaro mundu artham chesukovali. cinee industrylo mahilala gurinchi ilanti maatalu entho mandi directors, actors maatlaadataaru. sineerangamlone kaadu.. bayata kuudaa entho mandi intakante daarunamgaa maatlaadataaru. ayithe pabliklo ilaa matladadam tappani kondarantunnaru. chalapatirao ilaa matladakapothe.. magavaallu tama gurinchi emanukuntaro aadavaallaku teliyadaa? leda aayana ilaa anna tarvate streelapai magavari aalochanalu samaajaaniki arthamayyaya? aa vedukalo chalapatirao vyaakhyalanu enjay chesi, tarvaata tamanu taamu samarthinchukunnavaalla doshule. idantaa chuse vaallaku entertinement, godava chesina vaallaku entertinement’ ani vyaakhyaaninchaaru varma.